تمبو (آن لائن) اپوزیشن لیڈربلوچستان اسمبلی وجمعیت علماءاسلام نا صوبائی جنرل سیکرٹری ملک سکندر ایڈوکیٹ پارینے کہ جام حکومت نا کارکڑد زیروءِ‘ بیرہ اخبار و کاغد آتے ٹی ہیت کننگک‘ ہر محاذ آ جام حکومت تون مون تننگ اٹی ان‘ صوبائی حکومت صوبہ والس نا مخلص اف‘ صوبہ بلوچستان ءِ عملی وڑ اٹ آخا بلکہ ٹیوٹر و واٹس ایپ گروپ آتا کمک اٹ چلیفنگ نا کوشست کننگ انگ ءِ۔ ننا کوشست کننگ اٹی ان کہ صوبہ غان کرپشن ءِ چٹفسا الس نا ویل آتے ایسر کننگے‘ 70سال انا حکمرانی نا وڑ ءِ بدل کننگ اٹ وخت لگک‘ صوبائی حکومت صوبہ ٹی شونداری و پسماندگی ءِ چٹفنگ نا بھلو دعویٰ کیک ولے داڑان چَپ بلوچستان نا گرین بیلٹ دیر مفننگ آن بھس مننگ اٹی ءِ۔ دا خیال آتا درشانی ءِ او نصیرآباد نا سینئر صحافی ایوب کھوسو تون ٹیل فون آ ہیت وگپ کرسا کرے۔
